PATVIRTINTA

 UAB „Grinda“ direktoriaus

 2017-03-15 įsakymu Nr. V-35

**SUPARASTINTO MAŽOS VERTĖS**

 **„PRIVALOMAS DARBUOTOJŲ SVEIKATOS PATIKRINIMAS“**

**PIRKIMO SĄLYGOS**

1. Uždaroji akcinė bendrovė „Grinda“ (įmonės kodas 120153047, Eigulių g. 32, LT-03150 Vilnius, tel. (8 5) 2152089, faksas (8 5) 2152114) (toliau – Perkančioji organizacija) atlieka supaprastintą mažos vertės **pirkimą „Privalomas darbuotojų sveikatos patikrinimas“ (**toliau – Paslaugos), skelbiamą CVP IS priemonėmis.
2. Pirkimo objektas – Perkančiosios organizacijos privalomo darbuotojų sveikatos patikrinimo paslaugų teikimas pagal pridedamą techninę specifikaciją (1 priedas).
3. Sutartis sudaroma 12 mėnesių su 2 galimais pratęsimais po 12 mėnesių.
4. Orientacinis Perkančiosios organizacijos darbuotojų skaičius, kuriems per 3 metus turi būti atliktas privalomo darbuotojų sveikatos patikrinimas - 900 *(devyni šimtai)* darbuotojų.
5. Pirkimas į dalis neskaidomas. Tiekėjas turi suteikti visą Paslaugų apimtį.
6. Atsiskaitymas už suteiktas Paslaugas – per 30 *(trisdešimt)* kalendorinių dienų nuo PVM sąskaitos – faktūros už suteiktas Paslaugas pateikimo dienos.
7. Tiekėjas turi turėti galiojančią pirminio ir antrinio lygio asmens sveikatos priežiūros paslaugų licenciją, apimančią ir būtiną paslaugų, nurodytų LR Sveikatos apsaugos ministerijos 2000-05-31 įsakymo Nr. 301 “Dėl profilaktinių sveikatos tikrinimų sveikatos priežiūros įstaigose” 7 bei 13 prieduose teikimui (įrodymui pateikti Valstybinės akreditavimo tarnybos prie Sveikatos apsaugos ministerijos sveikatos priežiūros veiklai išduotos galiojančios licencijos tinkamai patvirtintą kopiją, patvirtinančią, kad tiekėjas gali teikti pirminio arba antrinio lygio asmens sveikatos priežiūros paslaugas).
8. Pasiūlymo galiojimo užtikrinimas nereikalaujamas.
9. Sutarties įvykdymo garantija – 3 proc. netesybos nuo sutarties bendros vertės.
10. Tiekėjo pasiūlyme turi būti:
	1. Užpildytas pasiūlymas pagal pasiūlymo formą (2 priedas).
	2. Valstybinės akreditavimo tarnybos prie Sveikatos apsaugos ministerijos sveikatos priežiūros veiklai išduotos galiojančios licencijos tinkamai patvirtinta kopija.
	3. Jungtinės veiklos sutarties kopija, jeigu pasiūlymą teikia ūkio subjektų grupė.
	4. Įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, kopija (taikoma, kai pasiūlymą patvirtina ne įmonės vadovas, o įgaliotas asmuo).
11. Pasiūlymą Tiekėjai turi pateikti pagal pridedamą formą (2 priedas). Pasiūlymai bus vertinami pagal ***mažiausios kainos kriterijų***.
12. Pirkimo objektas neskaidomas į dalis. Tiekėjai privalo siūlyti visą pirkimo objekto apimtį.
13. Elektroninis pasiūlymas turi būti pateiktas **CVP IS** **priemonėmis** lietuvių kalba. Pasiūlymai, pateikti popierinėje laikmenoje, vokuose, bus grąžinami neatplėšti tiekėjams ar grąžinami registruotu laišku. Su užsienio kalbomis pateikiamais dokumentais pasiūlyme turi būti pateiktas jų vertimas į lietuvių kalbą. Sertifikatai, atestatai bei kiti kompetentingų institucijų išduoti dokumentai gali būti pateikti originalia anglų kalba, kartu neteikiant jų vertimo į lietuvių kalbą. Pateikiami skenuoti dokumentai elektroninėje formoje.
14. Tiekėjas, teikdamas pasiūlymą, turi nurodyti, kuri tiekėjo pateikiama informacija yra konfidenciali. **Konfidenciali informacija turi būti pateikiama atskiruose dokumentuose (bylose) su žyma “Konfidencialu”**. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Dalyvių reikalavimu, perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.
15. **Elektroninėmis priemonėmis pasiūlymus gali teikti tiktai tiekėjai registruoti CVP IS** ([https://pirkimai.eviesiejipirkimai.lt/). Registracija CVP IS yra nemokama.](https://pirkimai.eviesiejipirkimai.lt/)
16. Tiekėjas (fizinis ar juridinis asmuo) gali pateikti Perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar ūkio subjektų grupės dalyvis (jungtinės veiklos sutarties šalis). Bet kuris fizinis ar juridinis asmuo, teikdamas pasiūlymą kaip atskiras tiekėjas ar ūkio subjektų grupės dalyvis (jungtinės veiklos sutarties šalis), kitame pasiūlyme nebegali būti subtiekėjas.
17. Perkančioji organizacija neleidžia pateikti alternatyvių pasiūlymų. Dalyviui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
18. Tiekėjas prisiima visus kaštus, susijusius su pasiūlymo rengimu ir įteikimu, perkančioji organizacija nėra atsakinga ar įpareigota dėl šių kaštų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
19. **Pasiūlymas CVP IS priemonėmis** turi būti pateiktas **iki skelbime (teiktame CVP IS priemonėmis) nurodyto laiko.**
20. Pasiūlyme tiekėjas turi nurodyti jo galiojimo terminą. Pasiūlymas turi galioti *90* dienų nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. *90* dienų nuo pasiūlymų pateikimo termino pabaigos.
21. Į pasiūlymo kainą turi būti įskaičiuoti visi galimi tiekėjo mokesčiai ir išlaidos. Perkančioji organizacija pasilieka teisę derėtis arba nesudaryti pirkimo sutarties dėl jai nepriimtinos kainos ar kitų pasiūlymo charakteristikų.
22. Siūlomų Paslaugų kainos turi būti išreikštos eurais. Jeigu pasiūlymuose kainos nurodytos kita valiuta, jos bus perskaičiuojamos eurais pagal Europos centrinio banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutos santykio Europos centrinis bankas neskelbia, – pagal Lietuvos banko skelbiamą orientacinį euro ir užsienio valiutos santykį paskutinę pasiūlymų pateikimo termino dieną.
23. Kol nepasibaigė pasiūlymų priėmimo terminas, dalyvis gali pakeisti ar atšaukti pateiktą savo pasiūlymą. Apie pasiūlymo pakeitimą ar atšaukimą dalyvis privalo pranešti perkančiajai organizacijai raštu iki pasiūlymų pateikimo termino pabaigos **CVP IS priemonėmis**.
24. Perkančioji organizacija reikalauja, kad dalyvis savo pasiūlyme nurodytų, kokius subtiekėjus jis ketina pasitelkti. Šis reikalavimas nekeičia pagrindinio dalyvio atsakomybės dėl numatomos sudaryti pirkimo sutarties įvykdymo.
25. Susipažinimo su CVP IS priemonėmis gautais pasiūlymais procedūra įvyks 45 minutėmis vėliau nei pasiūlymo pateikimo terminas, nurodytas CVP IS, UAB „Grinda“ patalpose, adresu Eigulių g. 32, Vilniuje, 101 kabinete, Viešųjų pirkimų komisijos posėdyje, kuris vyks po pasiūlymų pateikimo termino.
26. Susipažinimo su elektroninėmis priemonėmis gautais pasiūlymais procedūroje tiekėjai arba jų atstovai nedalyvauja.
27. Dalyvių pateikti pasiūlymai ir pasiūlytos kainos nagrinėjami konfidencialiai, nedalyvaujant dalyviams arba jų atstovams. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ar jų nepateikė, perkančioji organizacija privalo prašyti tiekėjo patikslinti, papildyti arba pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo prašymo išsiuntimo iš perkančiosios organizacijos dienos.
28. Perkančioji organizacija gali prašyti, kad dalyvis paaiškintų savo pasiūlymą, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus. Perkančioji organizacija, pasiūlymo vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvio per jos nurodytą terminą ištaisyti pasiūlyme pastebėtas aritmetines klaidas, nekeičiant susipažinimo su pasiūlymais posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudedamųjų dalių arba papildyti kainą naujomis dalimis. Viešųjų pirkimų komisija turi teisę derėtis su dalyviais dėl pateikto pasiūlymo kainos, t. y. kai tiekėjo kaina per didelė, nepriimtina Perkančiajai organizacijai. Tuo atveju, jei bus deramasi su pasiūlymą pateikusiu dalyviu dėl kainos, negalima keisti suderėto rezultato, užfiksuoto derybų protokole.
29. Pasiūlymas bus atmestas, jeigu:
	1. Dalyvis per nurodytą terminą neištaiso aritmetinių klaidų ir (ar) nepaaiškina pasiūlymo.
	2. Pasiūlymas neatitinka pirkimo dokumentuose nustatytų reikalavimų.
	3. Visų dalyvių, kurių pasiūlymai neatmesti dėl kitų priežasčių, buvo pasiūlytos per didelės, Perkančiajai organizacijai nepriimtinos kainos.
	4. Bus nustatyta, kad dalyvis savo pasiūlyme pateikė melagingą informaciją.
	5. Perkančioji organizacija nurodytu terminu tiekėjas nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties.
30. Pirkimo metu kylančius ginčus reglamentuoja Viešųjų pirkimų įstatymo V skyrius.
31. Neatmesti pasiūlymai bus vertinami pagal mažiausios kainos kriterijų.
32. Perkančioji organizacija norėdama sudaryti pirkimo sutartį, turi:
	1. Pagal pirkimo dokumentų nurodytus pasiūlymų vertinimo kriterijus nustatyti pasiūlymų eilę ir priimti sprendimą sudaryti sutartį su laimėtoju.
	2. Nedelsiant pranešti kiekvienam pasiūlymą pateikusiam dalyviui apie nustatytą pasiūlymų eilę ir sprendimą sudaryti sutartį su laimėtoju, o dalyviams, kurių pasiūlymai neįrašyti į šią eilę – ir jų pasiūlymų atmetimo priežastis.
33. Tais atvejais, kai pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas dalyvis, kurio pasiūlymas elektroninėmis priemonėmis pateiktas anksčiausiai.
34. Jeigu dalyvis, kuriam buvo pasiūlyta pasirašyti pirkimo sutartį, raštu arba CVP IS priemonėmis atsisako ją pasirašyti arba iki Perkančiosios organizacijos nurodyto laiko neatvyksta pasirašyti pirkimo sutarties, arba atsisako pasirašyti pirkimo sutartį pirkimo dokumentuose nustatytomis sąlygomis, laikoma, kad jis atsisakė pasirašyti pirkimo sutartį. Tuo atveju Perkančioji organizacija siūlo pasirašyti pirkimo sutartį dalyviui, kurio pasiūlymas pagal patvirtintą pasiūlymų eilę yra pirmas po dalyvio, atsisakiusio pasirašyti pirkimo sutartį.
35. Perkančiosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti perduodami raštu lietuvių kalba. Perkančioji organizacija visus gautus klausimus ir visus atsakymus į juos, visus kitus pirkimo dokumentų paaiškinimus ir patikslinimus talpins **CVP IS**, kur yra talpinami visi šio viešojo pirkimo dokumentai.
36. Tiekėjas gali paprašyti, kad Perkančioji organizacija paaiškintų pirkimo dokumentus. Perkančioji organizacija atsako į kiekvieną tiekėjo CVP IS priemonėmis pateiktą prašymą paaiškinti pirkimo dokumentus, jeigu prašymas gautas ne vėliau kaip prieš 3 darbo dienas iki pasiūlymų pateikimo termino pabaigos. Perkančioji organizacija į gautą prašymą atsako CVP IS priemonėmis ne vėliau kaip per 3 darbo dienas nuo jo gavimo dienos. Perkančioji organizacija, atsakydama tiekėjui, nenurodo, iš ko gavo prašymą. Atsakymas turi būti pateiktas ne vėliau kaip likus 1 darbo dienai iki pasiūlymų pateikimo termino pabaigos.
37. Nesibaigus pasiūlymųpateikimo terminui, perkančioji organizacija savo iniciatyva gali paaiškinti (patikslinti) pirkimo dokumentus, o patalpinta informacija tikslinama CVP IS priemonėmis bei vadovaujantis protingumo kriterijumi, nukeliant pasiūlymų pateikimo terminą.
38. Tiekėjas elektroniniu būdu CVP IS priemonėmis teikiamą pasiūlymą gali užšifruoti. Instrukciją, kaip tiekėjas gali užšifruoti elektroniniu būdu CVP IS priemonėmis teikiamą pasiūlymą, galima rasti Viešųjų pirkimų tarnybos interneto svetainėje <http://vpt.lrv.lt/uploads/vpt/documents/files/uzsifravimo_instrukcija.pdf>.

Tiekėjas, nusprendęs pateikti užšifruotą pasiūlymą, turi:

* 1. ne vėliau nei iki **pasiūlymų pateikimo termino pabaigos, nurodytos skelbime apie pirkimą termino** Lietuvos laiku CVP IS priemonėmis, naudodamasis CVP IS priemonėmis pateikti užšifruotą pasiūlymą (užšifruoti visus prisegamus pasiūlymo dokumentus) arba užšifruoti tik prisegamą užpildytą pasiūlymo dokumentą, kuriame nurodyta pasiūlymo kaina, parengtą pagal šių pirkimo dokumentų 2 priedą;
	2. **iki vokų atplėšimo procedūros (posėdžio) pradžios CVP IS susirašinėjimo priemonėmis** pateikti slaptažodį, su kuriuo perkančioji organizacija galės iššifruoti tiekėjo pateiktą užšifruotą pasiūlymą (toliau – slaptažodis).
1. Tiekėjui užšifravus:
	1. visą teikiamą pasiūlymą ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas bus laikomas nepateiktu ir nebus vertinamas;
	2. pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus ir iki vokų atplėšimo procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo dokumento – perkančioji organizacija tiekėjo pasiūlymą atmes kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).
2. Iškilus CVP IS techninėms problemoms, kai tiekėjas neturi galimybės pateikti Perkančiajai organizacijai slaptažodžio CVP IS susirašinėjimo priemonėmis, tiekėjas turi teisę slaptažodį perkančiajai organizacijai pateikti kitomis priemonėmis pasirinktinai: perkančiosios organizacijos **oficialiu elektroniniu paštu, faksu arba raštu**. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).
3. Tiekėjas pateikti slaptažodį ne CVP IS susirašinėjimo priemonėmis gali tik tuo atveju, jeigu buvo užfiksuotos techninės problemos (techninė problema – tai nustatytas CVP IS sutrikimas, dėl kurio daugiau nei 10 registruotų naudotojų (skirtingose organizacijose) negali vykdyti būtinų funkcijų, t. y. neįmanoma prisijungti prie CVP IS (https://pirkimai.eviesiejipirkimai.lt/), neveikia CVP IS susirašinėjimo funkcija, neatsidaro pasiūlymų pateikimo langas, ar kitas būtinų funkcijų sutrikimas ir informacija apie CVP IS sutrikimą yra paskelbta Viešųjų pirkimų tarnybos internetinėje svetainėje (<http://vpt.lrv.lt>)).
4. Perkančiosios organizacijos įgalioti asmenys: techniniais klausimais – Darbuotojų saugos ir sveikatos specialistas Gintaras Šaulys, mob. tel.8 655 77196; viešųjų pirkimų klausimais – Viešųjų pirkimų skyriaus vadovė – Rima Staneliūnienė, mob. tel. 8 652 91727.

 1 priedas

**TECHNINĖ SPECIFIKACIJA**

Vadovaujantis LR DK 265 str. ir LR Darbuotojų saugos ir sveikatos įstatymo 21 str., įmonės darbuotojams yra privalomi sveikatos patikrinimai.

3 metų bėgyje reikėtų patikrinti apie 900 *(devynis šimtus)* UAB „Grinda“ darbuotojų sveikatos būklę, iš jų 450 (*keturiems šimtams penkiasdešimt*) darbuotojams atliekant plaučių rentgenogramą. Jei darbuotojų, kuriems reikia tikrinti sveikatą yra daugiau kaip 10, gydytojai atvyksta į įmonę, jei yra mažiau – darbuotojai patys vyksta į sveikatos tikrinimo vietą, esančią Vilniuje. Darbuotojų sveikata tikrinama kartą per mėnesį pagal pateikiamus darbuotojų sąrašus.

Darbuotojų sveikata tikrinama vadovaujantis LR sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ (su visais papildymais ir pakeitimais) pagal darbuotojų asmens sveikatos knygelėse nurodytus kenksmingus sveikatai veiksnius.

Privalomo darbuotojų sveikatos patikrinimo metu turėtų būti atliekamas profilaktinis darbuotojų sveikatos patikrinimas, kurį sudaro:

1. Šeimos gydytojo konsultacija, kuri apima:
	1. apžiūrą;
	2. apklausą;
	3. regėjimo, klausos ištyrimą;
	4. kraujospūdžio matavimą;
	5. širdies tonų, plaučių klausymą;
	6. psichikos, nervų sistemos veiklos įvertinimą;
	7. pilvo organų apčiuopą;
	8. neurologinės būklės ištyrimą;
	9. limfmazgių apčiuopą;
	10. otoskopiją;
	11. raumenų jėgą;
	12. siuntimų specialistų konsultacijoms išrašymą (pagal poreikį).
2. Bendras kraujo tyrimas.
3. Kardiograma.
4. Krūtinės ląstos rentgenograma su radiologo konsultacija (pagal indikacijas).
5. Įrašas į darbuotojo asmens sveikatos knygelę.
6. Protokolo paruošimas.

 2 priedas

**PASIŪLYMO FORMA**

20\_\_-\_\_-\_\_

**SUPAPRASTINTAS MAŽOS VERTĖS PIRKIMAS**

**„PRIVALOMAS DARBUOTOJŲ SVEIKATOS PATIKRINIMAS“**

|  |  |
| --- | --- |
| Tiekėjo pavadinimas ir kodas |  |
| Tiekėjo adresas |  |
| Atsakingo asmens vardas ir pavardė |  |
| Telefono numeris |  |
| Fakso numeris |  |
| El. pašto adresas |  |

Pažymime, kad sutinkame su visomis pirkimo dokumentų sąlygomis.

Siūlome šią pirkimo objekto kainą:

|  |  |  |  |  |  |
| --- | --- | --- | --- | --- | --- |
| Eil.Nr. | Paslaugos pavadinimas | Mato vnt. | Preliminarus (36 mėn.) kiekis  | Paslaugų mato vieneto įkainisbe PVM | Viso Paslaugų kiekio kaina be PVM |
| *1* | *2* | *3* | *4* | *5* | *6 (4x5)* |
| 1. | Darbuotojų profilaktinis sveikatos patikrinimas  | vnt. | 900 |  |  |
| 2. | Darbuotojų plaučių rentgenograma |  vnt. | 450 |  |  |
| Paslaugų teikimo kaina (preliminari sutarties vertė 36 mėnesių) be PVM  |  |
|  PVM |  |
| Bendra pasiūlymo kaina Paslaugų teikimo kaina (preliminari sutarties vertė 36 mėnesių su PVM)  |  |

**Bendra pasiūlymo kaina EUR su PVM: \_\_\_\_\_\_\_\_\_\_\_\_\_\_\_\_\_\_\_\_\_ EUR (***suma žodžiais***)**

Bendra pasiūlymo kaina yra palyginamasis dydis ir skirta tik pasiūlymų palyginimui.

Pasiūlymo kainoje įvertinti visi tiekėjo mokesčiai ir išlaidos.

Siūlomos Paslaugos visiškai atitinka pirkimo dokumentuose ir techninėje specifikacijoje nurodytus reikalavimus.

Informacija apie subtiekėjus:

|  |  |
| --- | --- |
| Eil. Nr. | Subtiekėjo pavadinimas ir adresas |
|  |  |

Kartu su pasiūlymu pateikiami šie dokumentai:

|  |  |
| --- | --- |
| Eil. Nr. | Pateiktų dokumentų pavadinimas |
| 1. | *Valstybinės akreditavimo tarnybos prie Sveikatos apsaugos ministerijos sveikatos priežiūros veiklai išduotos galiojančios licencijos tinkamai patvirtinta kopija* |

Šiame pasiūlyme yra pateikta konfidenciali informacija:

|  |  |  |  |
| --- | --- | --- | --- |
| Eil.Nr. | Pateikto dokumento pavadinimas | Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)\* | Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)\* |
|  |  |  |  |

\*Pildyti tuomet, jei bus pateikta konfidenciali informacija. Dalyvis negali nurodyti, kad konfidenciali yra pasiūlymo kaina. Jei dalyvis šios lentelės neužpildo ir (arba) failo pavadinime nenurodo „konfidencialu“, perkančioji organizacija laiko, kad jo pateiktame pasiūlyme nėra konfidencialios informacijos ir dalyvio pasiūlymas bus išviešintas vadovaujantis Viešųjų pirkimų įstatymo 18 str. 11 dalimi.

|  |
| --- |
| Pasiūlymas galioja iki 20\_\_\_\_\_\_\_\_\_\_\_\_\_\_\_\_\_\_\_\_ d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

*Įmonės vadovas arba įgaliotas asmuo parašas vardas ir pavardė*

 3 priedas

**PASLAuGŲ TEIKIMO SUTARTIES PROJEKTAS**

201 m. \_\_\_\_\_\_\_\_\_ \_\_\_ d. Nr. \_\_\_\_\_\_\_\_

**Uždaroji akcinė bendrovė „Grinda“**, įmonės kodas 120153047, kurios registruota buveinė yra Eigulių g. 32, Vilniuje, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama direktoriaus Kęstučio Vaicekiūčio, veikiančio pagal uždarosios akcinės bendrovės „Grinda“ įstatus, (toliau – Klientas), ir ....................................................., juridinio asmens kodas *(nurodomas kodas)*, kurio registruota buveinė yra *(adresas)*, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama *(pareigos, vardas, pavardė)*, veikiančio (–ios) pagal *(dokumentas, kurio pagrindu veikia asmuo)* (toliau – Paslaugų teikėjas), toliau kartu vadinamos Šalimis, o kiekviena atskirai – Šalimi, vadovaudamiesi supaprastinto mažos vertės pirkimo konkurso sąlygomis ir pasiūlymu (pirkimo Nr. ), sudarė šią viešojo fiksuoto įkainio paslaugų teikimo sutartį, toliau vadinamą Sutartimi, ir susitarė dėl toliau išvardytų sąlygų:

# I. **SUTARTIES OBJEKTAS**

1.1. Sutartyje nustatytomis sąlygomis Paslaugų teikėjas suteikia Kliento darbuotojų privalomo sveikatos patikrinimo paslaugas pagal pridedamą techninę specifikaciją (toliau – Paslaugos) Sutartyje nustatytomis sąlygomis, terminais ir tvarka.

1.2. Orientacinis darbuotojų skaičius, kuriems turi būti atliktas privalomo sveikatos patikrinimas (per 36 mėnesius) – 900 *(devyni šimtai)*, iš jų 450 (*keturiems šimtams penkiasdešimt*) darbuotojams turi būti atlikta plaučių rentgenograma.

**2. SUTARTIES ŠALIŲ TEISĖS IR PAREIGOS**

* 1. **Paslaugų teikėjas įsipareigoja:**
		1. tinkamai, kokybiškai ir laiku teikta Paslaugas pagal Sutartyje ir techninėje specifikacijoje (1 priedas) nurodytus reikalavimus;
		2. savo sąskaita atlyginti visus nuostolius Klientui ir tretiesiems asmenims, kurie atsirado dėl netinkamo Sutarties vykdymo ar jos nevykdymo;
		3. vykdyti visas kitas Paslaugų teikėjo prievoles, kurios yra nustatytos Lietuvos Respublikos civiliniame kodekse (Žin., 2000, Nr. 74-2262) ir kituose teisės aktuose.
	2. **Klientas įsipareigoja:**
		1. priimti kokybiškas Paslaugas;
		2. Sutartyje nustatytu laiku apmokėti už kokybiškas ir Sutarties reikalavimus atitinkančias suteiktas Paslaugas sutartą kainą;
		3. vykdyti visas kitas Kliento prievoles, kurios yra nustatytos Lietuvos Respublikos civiliniame kodekse (Žin., 2000, Nr. 74-2262) ir kituose teisės aktuose.
	3. **Paslaugų teikėjo teisės:**
		1. Sutarčiai vykdyti gali pasitelkti subtiekėjus, kuriuos nurodė pasiūlyme. Pasitelkiami šie subtiekėjai: [surašyti pasiūlyme nurodytus subtiekėjus, jeigu tokių nėra parašyti žodį „nėra“].
			1. Subtiekėjų keitimas vietomis tarp Sutartyje numatytų subtiekėjų ar didesnės (mažesnės) įsipareigojimų dalies, negu buvo suderinta, perdavimas kitam Sutartyje numatytam subtiekėjui galimas tik tiems įsipareigojimams, kuriems Paslaugų teikėjas pasiūlyme buvo numatęs perduoti subtiekėjams ir tik gavus Kliento sutikimą.
			2. Sutarties galiojimo metu papildomų subtiekėjų pasitelkimas arba Sutartyje numatytų subtiekėjų atsisakymas galimas tik gavus Kliento sutikimą ir esant vienai iš šių priežasčių:
				1. Sutartyje numatytas tiekėjas yra likviduojamas, bankrutavęs arba jam yra iškelta bankroto byla;
				2. subtiekėjas Paslaugų teikėjui atsisako atlikti jam Sutartyje numatytą įsipareigojimų dalį.
		2. Sutarties 2.3.1.1 ir 2.3.1.2. punktuose nurodytais atvejais Klientui pateikiamas pagrįstas prašymas, pridedant jį pagrindžiančius dokumentus. Subtiekėjas gali pradėti vykdyti savo įsipareigojimus, tik Paslaugų teikėjui gavus Kliento sutikimą.
	4. **Kliento teisės:**
		1. Paslaugų teikėjui vėluojant suteikti Paslaugas (tiek kokybine, tiek kiekybine išraiška) daugiau nei 2 (dvi) darbo dienas, Klientas turi teisę nedelsiant, be atskiro įspėjimo, pirkti Paslaugas iš kito teikėjo ir reikalauti tiesioginių ir netiesioginių nuostolių atlyginimo.
	5. **Šalys įsipareigoja:**
		1. Vykdydamos šią Sutartį Šalys vadovaujasi Lietuvos Respublikos viešųjų pirkimų įstatymu ir kitais teisės aktais, reglamentuojančiais viešuosius pirkimus, Civiliniu kodeksu, konkurso sąlygomis bei Paslaugų teikėjo pateiktu pasiūlymu.
		2. Šalys įsipareigoja tarpusavio santykiuose laikytis konfidencialumo: neatskleisti raštu, žodžiu ar kitokiu pavidalu tretiesiems asmenims jokios komercinės, dalykinės, finansinės informacijos, su kuria buvo supažindintos bendradarbiaudamos Sutarties pagrindu, išskyrus teisės aktų nustatytus atvejus.
1. **SUTARTIES KAINA IR ATSISKAITYMO TVARKA**
	1. Paslaugų teikimo įkainiai nurodyti Sutarties 2 priede. Įkainiai yra fiksuoti ir galioja visą Sutarties galiojimo laikotarpį.
	2. Orientacinė bendra 36 mėnesių vertė Sutarties vertė – ............... EUR su PVM.
	3. Klientas sumoka Paslaugų teikėjui už suteiktas Paslaugas per 30 (trisdešimt) kalendorinių dienų po Paslaugų priėmimo ir priimtų Paslaugų PVM sąskaitos–faktūros gavimo dienos.
	4. Pasikeitus PVM dydžiui Paslaugų įkainiai bus keičiami proporcingai PVM pasikeitimo dydžiui. Paslaugų įkainiai perskaičiuojami per 1 darbo dieną po Lietuvos Respublikos pridėtinės vertės mokesčio įstatymo įsigaliojimo dienos. Paslaugų įkainių perskaičiavimas įforminamas atskiru rašytiniu Šalių susitarimu, kuris tampa neatskiriama Sutartis dalimi. Pasikeitus kitiems mokesčiams Paslaugų įkainiai negali būti perskaičiuojami.
	5. Per visą Sutarties galiojimo laikotarpį teikiamų Paslaugų įkainiai dėl bendro kainų lygio kitimo perskaičiuojami nebus. Paslaugų įkainiai apima visas Paslaugų teikėjo tiesiogines ir netiesiogines išlaidas, susijusias su Paslaugų teikimu. Visą riziką dėl įkainių padidėjimo prisiima Paslaugų teikėjas.
	6. Šalys susitaria, kad nepaisant to, kas nurodyta mokėjimo pavedimuose, Klientui atlikus mokėjimus pagal Sutartį įmokos pirmiausiai yra skiriamos padengti anksčiausiai atsiradusius įsiskolinimus pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jie buvo priskaičiuoti pagal Sutartį).
	7. Paslaugų teikėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Kliento mokėtinas sumas, be išankstinio Kliento rašytinio sutikimo. Be Kliento išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
2. **ŠALIŲ ATSAKOMYBĖ**
	1. Klientas, nepagrįstai uždelsęs atsiskaityti už Paslaugas Sutartyje nustatyta tvarka ir terminais, Paslaugų teikėjui pareikalavus, moka 0,02 proc. dydžio delspinigius nuo nesumokėtos kainos už kiekvieną uždelstą dieną.
	2. Klientui nustačius, kad Paslaugų teikėjas neįvykdė ar netinkamai įvykdė bet kurį įsipareigojimą pagal Sutartį, Paslaugų teikėjas sumoka Klientui Sutarties įvykdymo užtikrinimo sumą – 3 proc. netesybas nuo Sutarties bendros vertės.
	3. Šalys susitaria, kad kilus teisminiam ginčui dėl atsiskaitymo už suteiktas Paslaugas, Paslaugų teikėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta LR CK 6.210 str. 1 d.
	4. Delspinigių ir/ar netesybų sumokėjimas neatleidžia Sutarties Šalių nuo pareigos vykdyti šioje Sutartyje prisiimtus įsipareigojimus.
3. **NENUGALIMA JĖGA**
	1. Sutarties Šalys atleidžiamos nuo atsakomybės už savo įsipareigojimų nevykdymą jei tai atsitinka dėl nenugalimos jėgos, apibrėžtos Civilinio kodekso 6.212 straipsnyje, veikimo. Šalis, kuri savo įsipareigojimų nevykdymą grindžia „Force majeure“ aplinkybėmis, privalo iš karto po jų atsiradimo informuoti raštu kitą Šalį ir, šiai pareikalavus, pristatyti dokumentus, patvirtinančius „Force majeure“ aplinkybių atsiradimą.
	2. Šalis, prašanti atleisti nuo atsakomybės, sužinojusi apie kliūtį bei jos poveikį įsipareigojimų vykdymui, kuo skubiau turi pranešti kitai Šaliai apie susidariusią situaciją. Būtina pranešti ir tuomet, kai išnyksta pagrindas nevykdyti įsipareigojimų.
	3. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta, nuo pranešimo momento. Laiku nepranešusi, įsipareigojimų nevykdanti Šalis tampa iš dalies atsakinga už nuostolių, kurių priešingu atveju būtų buvę išvengta, atlyginimą.
	4. Kiekviena Šalis turi teisę nutraukti Sutartį, jei nenugalimos jėgos aplinkybės užsitęsė daugiau, kaip 1 (vieną) mėnesį, ir dėl to negalima vykdyti abipusių įsipareigojimų.
4. **SUTARTIES GALIOJIMAS**
	1. Sutartis įsigalioja Šalims ją pasirašius ir galioja 12 mėnesių nuo Sutarties pasirašymo dienos. Sutarties terminas gali būti pratęsiamas 2 kartus po 12 mėnesių abiejų Šalių rašytiniu susitarimu. .Bendras Sutarties terminas negali būti ilgesnis kaip 36 mėnesiai.
	2. Sutartis baigiasi pasibaigus Paslaugų teikimo terminui, kai Šalys tinkamai įvykdo visas iš Sutarties kylančias prievoles arba kol Šalys sutaria Sutartį nutraukti, arba Sutartis nutraukiama įstatymu ar Sutartyje nustatytais atvejais.
	3. Sutartis gali būti nutraukta Šalių susitarimu vienos iš Šalių pageidavimu (reikalavimu), praėjus 15 (penkiolikai) kalendorinių dienų nuo rašytinio pranešimo, būtinai nurodant nutraukimo priežastį.
	4. Šalis, ketinanti vienašališkai nutraukti Sutartį, prieš 30 (trisdešimt) kalendorinių dienų raštu praneša kitai Šaliai apie savo ketinimus. Sutartis laikoma nutraukta nuo įspėjimo termino pasibaigimo dienos.
	5. Nutraukus Sutartį ar jai pasibaigus, lieka galioti Sutarties nuostatos, susijusios su garantijomis, atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
5. **BAIGIAMOSIOS NUOSTATOS**
	1. Sutarčiai ir visoms iš Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
	2. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas Lietuvos Respublikos teisme pagal Pirkėjo buveinės vietą.
	3. Sutarties Šalims yra žinoma, kad ši Sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
	4. Sutarties sąlygos Sutarties galiojimo laikotarpiu negali būti keičiamos, išskyrus tokias sąlygas, kurias pakeitus nebūtų pažeisti Lietuvos Respublikos Viešųjų pirkimų įstatymo 3 straipsnyje nustatyti principai ir tikslai.
	5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
	6. Sutartis sudaryta lietuvių kalba 2 (dviem) egzemplioriais, turinčiais vienodą teisinę galią – po vieną kiekvienai Šaliai.
6. **SUTARTIES PRIEDAI**
	1. Techninė specifikacija.
	2. Paslaugų įkainiai
7. **ŠALIŲ REKVIZITAI IR PARAŠAI**

**KLIENTAS PASLAUGŲ TEIKĖJAS**

UAB „Grinda“

Eigulių g. 32, LT-0321 Vilnius

Įmonės kodas: 120153047

PVM mokėtojo kodas

A. s. LT76 7180 3000 1046 7627

Šiaulių bankas

Tel.: (8 5) 215 2089

Faksas (8 5 215 2104

El.p. info@grinda.lt

Direktorius

Kęstutis Vaicekiūtis

\_\_\_\_\_\_\_\_\_\_\_\_\_\_\_\_

 *(parašas)*

 A.V.

 1 priedas

 prie 2017 - - sutarties Nr.

Vadovaujantis LR DK 265 str. ir LR Darbuotojų saugos ir sveikatos įstatymo 21 str., įmonės darbuotojams yra privalomi sveikatos patikrinimai.

3 metų bėgyje reikėtų patikrinti apie 900 *(devynis šimtus)* UAB „Grinda“ darbuotojų sveikatos būklę, iš jų 450 (*keturiems šimtams penkiasdešimt*) darbuotojams atliekant plaučių rentgenogramą. Jei darbuotojų, kuriems reikia tikrinti sveikatą yra daugiau kaip 10, gydytojai atvyksta į įmonę, jei yra mažiau – darbuotojai patys vyksta į sveikatos tikrinimo vietą, esančią Vilniuje. Darbuotojų sveikata tikrinama kartą per mėnesį pagal pateikiamus darbuotojų sąrašus.

Darbuotojų sveikata tikrinama vadovaujantis LR sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigose“ (su visais papildymais ir pakeitimais) pagal darbuotojų asmens sveikatos knygelėse nurodytus kenksmingus sveikatai veiksnius.

Privalomo darbuotojų sveikatos patikrinimo metu turėtų būti atliekamas profilaktinis darbuotojų sveikatos patikrinimas, kurį sudaro:

1.Šeimos gydytojo konsultacija, kuri apima:

* 1. apžiūrą;
	2. apklausą;
	3. regėjimo, klausos ištyrimą;
	4. kraujospūdžio matavimą;
	5. širdies tonų, plaučių klausymą;
	6. psichikos, nervų sistemos veiklos įvertinimą;
	7. pilvo organų apčiuopą;
	8. neurologinės būklės ištyrimą;
	9. limfmazgių apčiuopą;
	10. otoskopiją;
	11. raumenų jėgą;
	12. siuntimų specialistų konsultacijoms išrašymą (pagal poreikį).

2.Bendras kraujo tyrimas.

3.Kardiograma.

1. Krūtinės ląstos rentgenograma su radiologo konsultacija (pagal indikacijas).

5.Įrašas į darbuotojo asmens sveikatos knygelę.

6. Protokolo paruošimas.

**KLIENTAS PASLAUGŲ TEIKĖJAS**

Direktorius

Kęstutis Vaicekiūtis

\_\_\_\_\_\_\_\_\_\_\_\_\_\_\_\_

 *(parašas)*

 A.V.

 2 priedas

 prie 2017 - - sutarties Nr......

**PASLAUGŲ ĮKAINIAI**

|  |  |  |  |  |
| --- | --- | --- | --- | --- |
| Eil. Nr. | Paslaugos  | Orientacinis Paslaugų kiekis 36 mėn. laikotarpiui,vnt. | Paslaugos matovieneto įkainisbe PVM | Viso orientacinio Paslaugų kiekio kaina be PVM  |
| ***1*** | ***2*** | ***3*** | ***4*** | ***5*** (***3 × 4***) |
| 1. |  |  |  |  |
| 2. |  |  |  |  |
|   Orientacinė sutarties kaina be PVM  |  |
| PVM |  |
| Orientacinė kaina su PVM |  |

Orientacinė sutarties kaina eurais su PVM – \_\_\_\_\_\_\_\_\_\_\_\_\_\_\_\_\_\_\_\_\_\_\_EUR

 (*žodžiais*)

**KLIENTAS PASLAUGŲ TEIKĖJAS**

Direktorius

Kęstutis Vaicekiūtis

\_\_\_\_\_\_\_\_\_\_\_\_\_\_\_\_

 *(parašas)*

 A.V.